Epper 60 % vom Stootsgebit san bergig und  håm an Åteil ån d' Ostoipm (vuroim Tiroier Zentraaloipm, d' Hochen- und d' Niadern Tauern, Nerdlichen- und sydlichen Koikoipm und'm Weanerwoid, dessweeng werds Lånd umgångssproochlich aa ois Oipmrepublik bzeichnet. Nerdlich vo da Daaner ligt in Ower- und Niaderesterreich as Granit- und Gneisplatoo, a Teil vom oiden Rumpfgebirg vo da Beemischen Massen, vo dem d' Ausleiffer bis in d' Tschechei und Boarn einereichen; drenter da Ostgrenzen schliassen d' Klaanen Karpaaten å.